«Мобиль сайлаучы» җайланмасы теркәлү урынына бәйсез рәвештә сайлау мөмкинлеге бирәчәк. «Татарстан Республикасында Күпфункцияле үзәк» дәүләт оешмасы һәм Татарстан Үзәк сайлау комиссиясе проектны гамәлгә ашыру өчен үзара хезмәттәшлек турындагы килешү имзалады. VI чакырылыш Дәүләт Советы депутатларын сайлау 8 сентябрьдә була.
Россия Премьер-министры Дмитрий Медведев федераль автомобиль юллары һәм федераль транспорт буенча территориаль планга кертеләчәк үзгәрешләрне раслады. Россия Хөкүмәте башлыгы карары нигезендә Мәскәү-Түбән Новгород-Казан тизйөрешле машина юлы узачак территорияләр билгеләнгән.
Татарстан АССР оешуга 100 ел тулуны бәйрәм итү алдыннан Татарстан Республикасы Мәдәният министрлыгы «Татарстанның 1000 энҗесе» исемле республика акциясе игълан итә. Бу турыда министрлыкның матбугат хезмәте хәбәр итте.